Messierin luettelo

**Messierin luettelo** on 110 syvän taivaan kohdetta käsittävä luettelo, jonka laati ranskalainen tähtitieteilijä Charles Messier 1700-luvulla. Luettelo julkaistiin ensimmäisen kerran vuonna 1774. Se sisältää lähinnä näennäisen sumumaisia kohteita, kuten avoimia ja pallomaisia tähtijoukkoja, galakseja ja kaasusumuja. Se on yhä tähtitieteen harrastajien suosiossa. *[[Messiermaraton]]illa* tarkoitetaan kaikkien 110 kohteen havaitsemista yhdessä yössä.

Messierin varsinainen tehtävä oli etsiä komeettoja, mutta hän turhautui löytäessään sumumaisia kohteita, jotka muistuttivat komeettoja, mutta eivät niitä kuitenkaan olleet. Näistä kohteista hän muodosti luettelon, joka tunnetaan nykyisellä nimellään. Luettelon ensimmäinen versio sisälsi vain kohteet M1–M45. Valmis luettelo julkaistiin 1781. Vuonna 1967 luetteloon lisättiin vielä M110. Useat kohteista tunnetaan yhä Messierin numeron mukaan, mikäli niille ei ole syntynyt erityistä omaa nimeä.

Messierin luetteloon pujahti myös muutamia virheitä. Ursan kirja "Messierin luettelo" tuntee viisi virhettä, kuten M40, M73 ja M102.

Nimen oikeaoppinen kirjoitusasu on *Messier'n luettelo* (lausutaan [messieen]), mutta tässäkin artikkelissa käytetty nimi on hyvin vakiintunut suomenkieliseen kirjallisuuteen. Usein Messier lyhennetään pelkäksi M-kirjaimeksi kohteen nimessä. Messierin luettelosta puuttuu useita kohtalaisen kirkkaita avaruuden kohteita, näitä on koottu esim. Caldwellin luetteloon. Näistä monet ovat eteläisen tähtitaivaan kohteita, eivätkä ne siis näy Suomessa.

## Messierin luettelon kohteet
### 1–20

***M1** eli **[[Rapusumu]]** on supernovajäänne Härän tähdistössä. NGC 1952
***[[Messier 2|M2]]** on pallomainen tähtijoukko Vesimiehessä. NGC 7089
***[[Messier 3|M3]]** on pallomainen tähtijoukko Ajokoirien tähdistössä. NGC 5272
***[[Messier 4|M4]]** on kirkas pallomainen tähtijoukko Skorpionissa, aivan Antareksen vieressä. NGC 6121.
***[[Messier 5|M5]]** on myös pallomainen tähtijoukko Käärmeessä. NGC 5904.
***M6** eli **[[Perhosjoukko]]** on avoin joukko, joka sijaitsee Skorpionissa. NGC 6405.
***[[Messier 7|M7]]** on avoin tähtijoukko Skorpionissa. NGC 6475.
***M8** eli **[[Laguunisumu]]** sijaitsee Jousimiehessä. NGC 6523.
***[[Messier 9|M9]]** on pallomainen tähtijoukko Käärmeenkantajassa. NGC 6333.
***[[Messier 10|M10]]** on toinen pallomainen tähtijoukko Käärmeenkantajassa. NGC 6254.
***[[Messier 11|M11]]** on avoin joukko Kilvessä. NGC 6705.
***[[Messier 12|M12]]** on avoin tähtijoukko Käärmeenkantajassa. NGC 6218.
***[[Messier 13|M13]]** on suuri ja kirkas pallomainen tähtijoukko Herkuleessa. NGC 6205.
***[[Messier 14|M14]]** on pallomainen tähtijoukko Käärmeenkantajassa. NGC 6402.
***[[Messier 15|M15]]** on pallomainen tähtijoukko Pegasuksessa. NGC 7078
***M16** eli **[[Kotkasumu]]** ja **Kotkajoukko** on avoin tähtijoukko ja emissiosumu Käärmeen tähdistössä. NGC 6611.
***M17** eli **[[Omegasumu]]** on Jousimiehessä sijaitseva kaasusumu. NGC 6618
***[[Messier 18|M18]]** on avoin tähtijoukko Jousimiehessä. NGC 6613
***[[Messier 19|M19]]** on pallomainen tähtijoukko Käärmeenkantajassa. NGC 6273.
***M20** eli **[[Trifidisumu|Trifid-sumu]]** sijaitsee Jousimiehessä. NGC 6514.

### 21–40

***[[Messier 21|M21]]** on avoin joukko, joka sijaitsee Jousimiehessä. NGC 6531.
***[[Messier 22|M22]]** on kirkas pallomainen tähtijoukko Jousimiehessä. NGC 6656.
***[[Messier 23|M23]]** on myös kirkas avoin joukko Jousimiehessä. NGC 6494.
***M24** eli **[[Jousimiehen tähtipilvi|Pieni Jousimiehen tähtipilvi]]** on poikkeuksellisen silmiinpistävänä näkyvä Linnunradan osa Jousimiehessä. Cr 374.
***[[Messier 25|M25]]** on suuri ja avonainen tähtijoukko Jousimiehessä. IC 4725.
***[[Messier 26|M26]]** on Kilvessä sijaitseva avoin joukko. NGC 6694.
***M27** eli **[[Nostopainosumu]]** on Ketussa sijaitseva planetaarinen sumu. NGC 6853.
***[[Messier 28|M28]]** on pallomainen tähtijoukko Joutsenen tähdistössä. NGC 6626.
***[[Messier 29|M29]]** on pieni avoin tähtijoukko Joutsenessa. NGC 6913.
***[[Messier 30|M30]]** on pallomainen tähtijoukko Kauriissa. NGC 7099.
***M31** eli **[[Andromedan galaksi]]** on pohjoisen tähtitaivaan kirkkain galaksi. NGC 224.
***[[Messier 32|M32]]** on M31:n elliptinen satelliittigalaksi Andromedassa. NGC 221.
***M33** eli **[[Kolmion galaksi]]** on päältäpäin näkyvä kierteisgalaksi Kolmiossa. NGC 598.
***[[Messier 34|M34]]** on laaja avoin tähtijoukko Perseuksessa. NGC 1039.
***[[Messier 35|M35]]** on jo paljain silmin erottuva avoin tähtijoukko Kaksosissa. NGC 2168.
***[[Messier 36|M36]]** on avoin tähtijoukko Ajomiehessä. NGC 1960.
***[[Messier 37|M37]]** on myös avoin tähtijoukko Ajomiehen tähdistössä. NGC 2099.
***[[Messier 38|M38]]** on kolmas avoin joukko Ajomiehessä. NGC 1912.
***[[Messier 39|M39]]** on avoin tähtijoukko Joutsenen tähdistössä. NGC 7092.
***[[Messier 40|M40]]** eli **[[Winnecke|Winnecke 4]]** on yksi luettelon virheistä – kaksoistähti Isossa karhussa.

### 41–60

***[[Messier 41|M41]]** on laaja avoin tähtijoukko Isossa koirassa juuri Siriuksen eteläpuolella. NGC 2287
***M42** eli **[[Orionin suuri kaasusumu]]** sijaitsee nimensä mukaisesti Orionissa. NGC 1976.
***[[Messier 43|M43]]** on M42:n "pikkuveli" sijaiten sen pohjoispuolella. NGC 1982.
***M44** eli **[[Praesepe]]** tai **Seimi** on kirkas avoin tähtijoukko Kravussa. NGC 2632.
***M45** eli **[[Seulaset]]** tai **Plejadit** on tunnettu avoin tähtijoukko Härässä. Cr 42.
***[[Messier 46|M46]]** on Peräkeulassa sijaitseva avoin joukko, jossa on myös planetaarinen sumu. NGC 2437.
***[[Messier 47|M47]]** on avoin tähtijoukko Peräkeulan alueella. NGC 2422.
***[[Messier 48|M48]]** on Vesikäärmeen länsiosissa sijaitseva avoin joukko. NGC 2548.
***[[Messier 49|M49]]** on elliptinen galaksi Virgon galaksijoukossa. NGC 4472.
***[[Messier 50|M50]]** avoin tähtijoukko Yksisarvisessa. NGC 2323.
***M51** eli **[[Pyörregalaksi]]** on kierteisgalaksi Ajokoirissa. NGC 5194.
***[[Messier 52|M52]]** on avonainen tähtijoukko Kassiopeiassa. NGC 7652.
***[[Messier 53|M53]]** on Bereniken hiuksissa sijaitseva pallomainen tähtijoukko. NGC 5024.
***[[Messier 54|M54]]** on Jousimiehen tähdistössä sijaitseva pallomainen joukko. NGC 6715.
***[[Messier 55|M55]]** on myös Jousimiehessä sijaitseva pallomainen tähtijoukko. NGC 6809.
***[[Messier 56|M56]]** sijaitsee Lyyrassa. Se on pallomainen joukko. NGC 6779.
***M57** eli **[[Lyyran rengassumu]]** on planetaarinen sumu Lyyrassa. NGC 6720.
***[[Messier 58|M58]]** on kierteisgalaksi Neitsyessä. NGC 4579.
***[[Messier 59|M59]]** on ellipsigalaksi Neitsyessä. NGC 4621.
***[[Messier 60|M60]]** sijaitsee M59:n lähellä ja on myös galaksi. NGC 4649.

### 61–80

***[[Messier 61|M61]]** on suoraan päältäpäin näkyvä kierteisgalaksi Neitsyen tähdistössä. NGC 4303.
***[[Messier 62|M62]]** on Käärmeenkantajassa sijaitseva pallomainen joukko. NGC 6266.
***M63** eli **[[Auringonkukkagalaksi]]** sijaitsee Ajokoirissa. NGC 5055.
***M64** eli **[[Mustasilmägalaksi]]** on galaksi Bereniken hiuksissa. NGC 4826.
***[[Messier 65|M65]]** on galaksi Leijonassa. NGC 3623.
***[[Messier 66|M66]]** on myös galaksi Leijonassa. NGC 3627.
***[[Messier 67|M67]]** on vanha avoin tähtijoukko. NGC 2682.
***[[Messier 68|M68]]** on tyypillinen pallomainen tähtijoukko Vesikäärmeessä. NGC 4590.
***[[Messier 69|M69]]** sijaitsee Jousimiehessä ja on pallomainen joukko. NGC 6637.
***[[Messier 70|M70]]** on pieni pallomainen tähtijoukko Jousimiehessä. NGC 6681.
***[[Messier 71|M71]]** on toistaiseksi määrittelemätön tähtijoukko Nuolessa. NGC 6838.
***[[Messier 72|M72]]** on pallomainen tähtijoukko Vesimiehessä. NGC 6981.
***[[Messier 73|M73]]** on neljän tähden muodostama asterismi Vesimiehessä. NGC 6994.
***[[Messier 74|M74]]** on galaksi Kaloissa. NGC 628.
***[[Messier 75|M75]]** on Jousimiehessä sijaitseva pallomainen joukko. NGC 6864.
***M76** eli **[[Pieni nostopainosumu]]** on planetaarinen sumu Perseuksessa. NGC 650-651.
***[[Messier 77|M77]]** on Seyfertin galaksi Valaassa. NGC 1068.
***[[Messier 78|M78]]** on Orionissa sijaitseva heijastussumu. NGC 2068.
***[[Messier 79|M79]]** on Jäniksen tähdistössä sijaitseva pallomainen tähtijoukko. NGC 1904.
***[[Messier 80|M80]]** on komea pallomainen tähtijoukko, joka sijaitsee Skorpionissa. NGC 6093.

### 81–100
***[[Messier 81|M81]]** eli **Boden sumu** on galaksi, joka sijaitsee Isossa Karhussa. Kaukaisimpia koskaan paljain silmin nähtyjä kohteita taivaalla. NGC 3031.
***[[Messier 82|M82]]** eli **Sikarigalaksi** sijaitsee edellisen lähellä ja on epäsäännöllinen galaksi. NGC 3034.
***[[Messier 83|M83]]** on komea, suoraan päältäpäin näkyvä kierteisgalaksi Vesikäärmeessä. NGC 5236.
***[[Messier 84|M84]]** on galaksi rikkaalla alueella Neitsyessä. NGC 4374.
***[[Messier 85|M85]]** on linssigalaksi Bereniken hiuksissa. NGC 4382.
***[[Messier 86|M86]]** on galaksi Neitsyen tähdistössä. NGC 4406.
***[[Messier 87|M87]]** on myös galaksi Neitsyessä. NGC 4486.
***[[Messier 88|M88]]** on kierteisgalaksi Bereniken hiuksissa. NGC 4501.
***[[Messier 89|M89]]** on Neitsyessä sijaitseva pyöreä galaksi. NGC 4552.
***[[Messier 90|M90]]** on päältäpäin näkyvä kierteisgalaksi Neitsyessä. NGC 4569.
***[[Messier 91|M91]]** on todennäköisesti kaksoishavainto M58:sta.
***[[Messier 92|M92]]** on pallomainen tähtijoukko Herkuleessa. NGC 6341.
***[[Messier 93|M93]]** on avoin tähtijoukko Peräkeulan tähdistössä. NGC 2447.
***[[Messier 94|M94]]** on Ajokoirissa sijaitseva kierteisgalaksi. NGC 4736.
***[[Messier 95|M95]]** muodostaa galaksiparin yhdessä M96:n kanssa. NGC 3351.
***[[Messier 96|M96]]** muodostaa galaksiparin yhdessä M95:n kanssa. NGC 3368.
***M97** eli **[[Pöllösumu]]** sijaitsee Isossa Karhussa. NGC 3587.
***[[Messier 98|M98]]** on melkein suoraan sivultapäin näkyvä kierteisgalaksi Bereniken hiuksissa. NGC 4192.
***[[Messier 99|M99]]** on suoraan päältäpäin näkyvä kierteisgalaksi Bereniken hiuksissa. NGC 4254.
***[[Messier 100|M100]]** on avoin kierteisgalaksi Bereniken hiuksissa. NGC 4321.

### 101–110

***M101** eli **[[Tuulimyllygalaksi]]** on Isossa Karhussa sijaitseva kierteisgalaksi. NGC 5457.
***[[Messier 102|M102]]** on kaksoishavainto M101:stä.
***[[Messier 103|M103]]** on avonainen tähtijoukko Kassiopeiassa. NGC 581.
***M104** eli **[[Sombrerogalaksi]]** on sivultapäin näkyvä kierteisgalaksi Neitsyessä. NGC 4594.
***[[Messier 105|M105]]** on ellipsigalaksi Leijonassa. NGC 3379.
***[[Messier 106|M106]]** on kierteisgalaksi Ajokoirissa. NGC 4258.
***[[Messier 107|M107]]** on Käärmeenkantajassa sijaitseva pallomainen tähtijoukko. NGC 6171.
***[[Messier 108|M108]]** on epäsäännöllisen muotoinen galaksi Isossa karhussa. NGC 3556.
***[[Messier 109|M109]]** on galaksi Isossa karhussa. NGC 3992.
***[[Messier 110|M110]]** lisättiin luetteloon vasta vuonna 1967. Se on Andromedassa sijaitseva M31:n seuralaisgalaksi. NGC 205.

## Messierin luettelon kohteet tyypeittäin
Osassa kohteista luokitus voi olla häilyvä.

**[[avoin tähtijoukko|Avoimet tähtijoukot]]**
* 6, 7, 11, 18, 21, 23, 25, 26, 29, 34, 35, 36, 37. 38, 39, 41, 44, 45, 46, 47, 48, 50, 52, 67, 93, 103

**[[pallomainen tähtijoukko|Pallomaiset tähtijoukot]]**
* 2, 3, 4, 5, 9, 10, 12, 13, 14, 15, 19, 22, 28, 30, 53, 54, 55, 56, 62, 68, 69, 70, 71, 72, 75, 79, 80, 92, 107

**[[Kaasusumu]]t**
* 43, 78

**Kaasusumun ja avoimen tähtijoukon yhdistelmät**
* 8, 16, 17, 20, 42

**[[planetaarinen sumu|Planetaariset sumut]]**
* 27, 57, 76, 97,

**[[supernovajäänne|Supernovajäänteet]]**
* 1

**[[elliptinen galaksi|Elliptiset galaksit]]**
* 32, 49, 59, 60, 84, 86, 87, 89, 105, 110

**[[Kierteisgalaksi]]t**
* 31, 33, 51, 58, 61, 63, 64, 65, 66, 74, 77, 81, 83, 85, 88, 90, 91, 94, 95, 96, 98, 99, 100, 101, 104, 106, 108, 109

**[[epäsäännöllinen galaksi|Epäsäännölliset galaksit]]**
* 82

**[[kaksoistähti|Kaksoistähdet]]**
* 40

**[[Asterismi]]t**
* 24, 73

## Tähtikartta Messierin kohteista

## Katso myös
* NGC, New General Catalogue
* Caldwellin luettelo